CELEX: 32008R1138
Language: bg
Date: 2008-10-13 00:00:00
Title: Регламент (ЕО) № 1138/2008 на Съвета от 13 октомври 2008 година за прилагане на Споразумението под формата на размяна на писма между Европейската общност и Република Куба съгласно член XXIV:6 и член XXVIII от ГАTT 1994 г., за изменение и допълнение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа

19.11.2008   
            
            
               BG
            
            
               Официален вестник на Европейския съюз
            
            
               L 308/1
            
         
      РЕГЛАМЕНТ (ЕО) № 1138/2008 НА СЪВЕТА
   
   от 13 октомври 2008 година
   за прилагане на Споразумението под формата на размяна на писма между Европейската общност и Република Куба съгласно член XXIV:6 и член XXVIII от ГАTT 1994 г., за изменение и допълнение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133 от него,
   като взе предвид предложението на Комисията,
   като има предвид, че:
   
               (1)
            
            
               С Регламент (ЕИО) № 2658/87 наСъвета (1) се създава номенклатура на стоките, (наричана по-долу „Комбинирана номенклатура“), и се определят конвенционалните ставки на митата от Общата митническа тарифа.
            
         
               (2)
            
            
               Със своето Решение 2008/870/ЕО (2) Съветът одобри от името на Общността Споразумение под формата на размяна на писма между Европейската общност и Република Куба (Споразумението), с оглед на приключването на преговорите, започнати съгласно член XXIV:6 от ГАТТ 1994 г.
            
         
               (3)
            
            
               Поради това Регламент (ЕИО) № 2658/87 следва съответно да бъде изменен и допълнен,
            
         ПРИЕ НАСТОЯЩИЯ РЕГЛАМЕНТ:
   Член 1
   В Регламент (ЕИО) № 2658/87 приложение 7, озаглавено „Тарифни квоти на CTO, които следва да бъдат открити от компетентните органи на Общността“, от приложение I, част трета, раздел III се изменя с обемите, посочени в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   Той се прилага от датата на влизане в сила на Споразумението.
   
      Настоящият регламент е задължителен в своята цялост и се прилага пряко във всички държави-членки.
      Съставено в Люксембург на 13 октомври 2008 година.
      
         
            За Съвета
         
         
            Председател
         
         B. KOUCHNER
         
      
   
   
      (1)  ОВ L 256, 7.9.1987 г., стр. 1.
   
      (2)  Виж стр. 27 от настоящия брой на Официален вестник.
   
      ПРИЛОЖЕНИЕ
      Без да се засягат правилата за тълкуване на Комбинираната номенклатура, се счита, че формулировката на описанието на продуктите има само индикативно значение, като в контекста на настоящото приложение за тарифните отстъпки важи формулировката на валидните кодове по КН към приемането на настоящия регламент. Когато са посочени ex кодове по КН, тарифните отстъпки следва да се определят чрез прилагане на кода по КН и съответстващото описание, взети заедно.
      В Регламент (ЕИО) № 2658/87 приложение 7, озаглавено „Тарифни квоти на CTO, които следва да бъдат открити от компетентните органи на Общността“, от приложение I, част трета, раздел III, другите изисквания и условия са следните:
      
                  Код по КН
               
               
                  Описание на стоката
               
               
                  Други изисквания и условия
               
            
                  Тарифни номера
                  1701 11 10
               
               
                  Сурова захар от захарна тръстика, предназначена за рафиниране
               
               
                  За пазарната 2008/2009 г. за Куба се предвиждат 20 000 тона, които трябва да бъдат прибавени към тарифната квота на ЕО, като ставката за квотата е 98 EUR/тон.
                  Считано от пазарната 2009/2010 г. към тарифната квота на ЕО за Куба се прибавят 10 000 тона, като ставката за квотата е 98 EUR/тон.